open-index/open-wikipedia-markdown huggingface dataset:
Գուդրուն Շիման

**Գերդ Գուդրուն Մարիա Շիման** (  ), շվեդ կին քաղաքական գործիչ։ «Ֆեմինիստական նախաձեռնություն» կուսակցության հիմնադիր, 2005-2011 թվականներին` նախաձեռնության խոսնակ, 2013 -2019 թվականներին` առաջնորդ։ Ձախ կուսակցության առաջնորդ է եղել 1993 թվականից մինչև 2003 թվականը, 1988 թվականից մինչև 2006 թվականը` Ռիքսագի (Խորհրդարանի) անդամ։

1998 թվականի սեպտեմբերի 20-ի խորհրդարանական ընտրություններում Գուդրուն Շիմանի ղեկավարությամբ Ձախ կուսակցությունը ստացել է 631011 ձայն (12,0 տոկոս), ինչը նրա լավագույն արդյունքն է ողջ պատմության ընթացքում։

2003 թվականին Գուդրուն Շիմանը հեռացել է Ձախ կուսակցությունից, իսկ 2005 թվականին հիմնել է «Ֆեմինիստական նախաձեռնություն» կուսակցությունը։ 2014 թվականի մայիսի 25-ին Եվրախորհրդարանի ընտրության ժամանակ կուսակցությունը ստացել է 204005 ձայն (5,5%) և ցուցակի առաջին թեկնածուն` Սորայա Փոսթը, մանդատ է ստացել։ 2014 թվականի սեպտեմբերի 14-ի խորհրդարանական ընտրություններում կուսակցությունը ստացել է 194 719 ձայն (3,12%), չի հաղթահարել ընտրական «շեմը» նահանգի 4%-ի սահմաններում, սակայն 13 քաղաքային խորհուրդներում, այդ թվում Ստոկհոլմում, Մալմոյում և Ումեայում, տեղեր է շահել է։ 2019 թվականի փետրվարի 10-ին Գուդրուն Շիմանը հրաժարական է տվել կուսակցության առաջնորդի պաշտոնից։

1998 թվականին *Fischer* հրատարակչությունում լույս է տեսել՝ *Gudrun Schyman: Människa, kvinna, mamma, älskarinna, partiledare* ինքնակենսագրականը, որտեղ Գուդրուն Շիմանը խոստովանել է ալկոհոլիզմի պատճառով իր խնդիրների մասին։ Ընդգրկվել է  2009 թվականին հրատարակված *Skål! 14 berättelser — hur det var, vad som hände och hur det är nu*, գրքում, որտեղ 14 հայտնի մարդիկ պատմում են, թե ինչպես է ալկոհոլը ազդում իրենց կյանքի վրա։ Բացի Շիմանից, գրքում իրենց պատմություններով կիսվել են դերասան Բեննի Հաագը, բլոգեր Մարկուս Բիրրոն և Ստոկհոլմի քաղաքապետ Քրիստինա Աքսեն Օլինը։

Գրող և ֆեմինիստուհի Յուհաննա Պալմստրեմը գրել է Շիմանի կենսագրությունը` *Det gäller livet: en biografi om Gudrun Schyman*, որը հրապարակվել է 2018 թվականին *Leopard* հրատարակչությունում ։

## Ծանոթագրություններ

Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Կատեգորիա:Շվեդիայի կոմունիստներ
Կատեգորիա:Սոցիալական աշխատողներ
Պոլիհիրոս

**Պոլիհիրոս** (), փոքր քաղաք Հունաստանում՝ Քաղկեդոնյան թերակղզում։ Վարչական կենտրոն Քաղկեդոնի ծայրամասային միավորումում Կենտրոնական Մակեդոնիայի պերիֆերիայում և Պոլիհիրոս համայնքում։ Տեղակայված է Սալոնիկ քաղաքից 65 կիլոմետր հեռավորության վրա Խոլոմանդես լեռան ստորոտում։ Հյուսիսային Հունաստանի զբոսաշրջության կենտրոնն է։ Քաղաքի բնակչությունը 6121 բնակիչ՝ ըստ 2011 թվականի հաշվառման։ Բնակչության հիմնական զբաղմունքը երկրագործությունն ու անասնապահությունն են։

## Պատմություն
Պոլիհիրոսը տեղակայված է Ապոլոնիա հին քաղաքի փլատակներից 6 կիլոմետր հյուսիս-արևելք։ Քաղաքը առաջին անգամ հիշատակվել է 1080 թվականին Նիկիֆորա III Վոտանիատի կառավարման շրջանում։ Բալկանյան պատերազմի սկզբում՝ 1912 թվականի նոեմբերի 2-ին, ազատվեց և միացվեց Հունաստանին։

## Պոլիհիրոսի համայնքային միություն
Պոլիհիրոսի համայնքային միությունում կա 3 բնակավայր։ Ըստ 2011 թվականի հաշվառման՝ բնակչությունը 7459 բնակիչ է։ Տարածքը 199,383 քառակուսի կիլոմետր է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Դրագան Ջայիչ

250px|մինի|Ջայիչը  /աջից/ աշխարհի 1974 թ. առաջնության Հարավսլավիա-Շվեդիա խաղի ժամանակ
**Դրագան Ջայիչ** (սերբերեն՝ **Dragan Džajić**, կյուրեղագիր՝  **Драган Џајић**, ), սերբական ծագումով հարավսլավացի նախկին ֆուտբոլիստ։ Հանդես է եկել կիսապաշտպանի դիրքում։

## Մարզական գործունեությունը
Դրագան Ջայիչը Հարավսլավիայի ֆուտբոլի ազգային հավաքականի կազմում երկրորդ տեղն է գրավել Եվրոպայի 1968 թվականի առաջնությունում, պարգևատրվել արծաթե մեդալով, միաժամանակ ընդգրկվել է այդ առաջնության լավագույն խաղացողներից կազմված խորհրդանշական «աստղային» հավաքականում։ Ջայիչը Հարավսլավիայի հավաքականի կազմում մասնակցել է նաև աշխարհի 1974 թվականի և Եվրոպայի 1976 թ. առաջնություններին։ Ընդ որում՝ եվրոպական առաջնությունում հարավսլավացիները գրավել են չորրորդ տեղը, իսկ Ջայիչը կրկին ընդգրկվել է առաջնության լավագույն խաղացողներից կազմված խորհրդանշական «աստղային» հավաքականում։

Հարավսլավիայի ազգային հավաքականի կազմում Դրևագան Ջայիչը ընդհանուր առմամբ մասնակցել է  85 խաղի և խփել է 23 գոլ։

Նա եղել է Բելգրադի «Ցրվենա Զվեզդա» թիմի ամենահայտնի խաղացողներից մեկը, և նրա անունը 1991 թվականից ներառել են այդ ակումբի մարզիկների փառքի սրահում՝ *Zvezdine zvezde*-ում։ Այդ թիմի կազմում նա հինգ անգամ դարձել է Հարավսլավիայի չեմպիոն (1963–64, 1967–68, 1968–69, 1969–70, 1972–73), ևս չորս անգամ հաղթել է երկրի ֆուտբոլային գավաթի խաղարկություններում (1963–64, 1967–68, 1969–70, 1970–71 ): Ջայիչը երկու տարի էլ հանդես է եկել ֆրանսիական «Բաստիա» թիմի կազմում (1975–1977):

*Zlatý míč*-ի (*Ոսկե գնդակ*ի) հարցման արդյունքներով Դրագան Ջայիչը երրորդ տեղն է զբաղեցրել Եվրոպայի 1968 թվականի լավագույն ֆուտբոլիստների ցանկում, ընդգրվել է նաև ՈՒԵՖԱ-ի «ոսկե խաղացողների» հոբելյանական՝ *UEFA Jubilee 52 Golden Players* ցանկում։

1998 թվականին նա դարձել է «Ցրվենա զվեզդա» ֆուտբոլային ակումբի առաջին ընտրված նախագահը (այդ պաշտոնը մինչ այդ նշանակովի է եղել) և ներկայումս էլ շարունակում է ղեկավարել ակումբը։

## Ակումբային կարիերան

## Ծանոթագրություններ

## Արտաքին հղումներ
* Profile at Serbian national football team website 
* UEFA.com – Serbia and Montenegro's Golden Player

Կատեգորիա:Աշխարհի առաջնության մասնակիցներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հնդկացին պահարանում (ֆիլմ)

**«Հնդկացին պահարանում»** (), ռեժիսոր Ֆրանկ Օզի ընտանեկան արկածային կինոնկարը։

## Սյուժե
Ֆիլմը նկարահանվել է Լին Ռիդ Բենքսի «Հնդկացին ձեռքի ափի մեջ» պատմվածքի հիման վրա։ Ծննդյան օրը Օմրի անունով դպրոցականը մյուս եղբորը նվիրում է առանց բանալի փոքրիկ պահարան, որը գտել էր ինչ-որ մի տեղ փողոցում։ Օմրիի մայրը, որն ուներ բանալիների մի ամբողջ հավաքածու, նվիրում է համապատասխան բանալին, և տղան պահարանից հանում է հնդկացու պլաստմասե խաղալիք։ Մեծ է լինում տղայի զարմանքը, երբ նա լսում է, որ ինչ-որ մեկը փորձում է դուրս գալ պահարանից։ Կախարդանքով պահարանում գտնվող խաղալիքները դառնում են կենդանի և զգացող մարդիկ, միայն թե շատ փոքր։ Այդ ձևով Օմրիի տանը հայտնվում է Փոքր արջ անվամբ իիսկական թզուկ հնդկացի՝ տեղափոխված 1761 թվականից։

## Դերերում

## Կանխիկ հասույթ և քննադատություն
Հյուսիսային Ամերիկայում վարձույթի առաջին չորս օրվա ընթացքում ֆիլմը վեցերորդ տեղն է գրավել ըստ հասույթի՝ վաստակելով 7 միլիոն դոլարից ավելի։ Դրամարկղային հասույթի ընդհանուր գումարը կազմել է 35 656,131 դոլար։ Ֆիլմը հիմնականում դրական գնահատականներ է ստացել քննադատների կողմից։ *[[Rotten Tomatoes]]* կայքում ֆիլմի վարկանիշը կազմել է 70%, իսկ միջին գնահատականը՝ 10-ից 6.4-ը` 20 կարծիքների հիման վրա։

## Ծանոթագրություններ

## Արտաքին հղումներ
* 
*  
*  
*  

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1995 դրամա ֆիլմեր
Կատեգորիա:1995 ֆիլմեր
Կատեգորիա:Columbia Pictures ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Վեպերի էկրանավորումներ
Կատեգորիա:Ֆիլմեր երեխաների մասին
Կատեգորիա:Ֆիլմեր ընկերության մասին
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Ժամանակակից արվեստի թանգարան (Բոլցանո)

**Ժամանակակից արվեստի թանգարան «Մուզեյոն»** (, ), պատկերասրահ Բոլցանո-Բոցենի ինքնավար գավառի Բոլցանո քաղաքում, որը բացվել է 1985 թվականին։ 2008 թվականի մայիսին թանգարանը տեղափոխվել է նոր շենք, որը կառուցվել էր բեռլինյան «Krüger, Schuberth, Vandreike» (KSV) ճարտարապետական բյուրոյի կողմից և տեղակայված էր քաղաքի կենտրոնում՝ Տալֆեր գետի ափին։

## Պատմություն
«Մուզեյոն» ժամանակակից արվեստի թանգարանը հիմնադրվել է Բոլցանոյում 1985 թվականին տեղական մասնավոր գեղարվեստական միավորման կողմից՝ համանուն ինքնավար մարզի իշխանությունների աջակցությամբ։ Պատկերասրահը սկսել է իր աշխատանքը 1987 թվականին՝ Պյեռ Լուիջի Սիենայի գեղարվեստական ղեկավարությամբ, կազմակերպության նախագահն էր Կառլ Նիկոլուսի Լեկը։

Սկզբնապես թանգարանը հավատարիմ է եղել իր «տարածաշրջանային կողմնորոշման» ցուցահանդեսային քաղաքականությանը. այն նվիրված էր առաջին հերթին Տիրոլի պատմական շրջանի տարածքում ստեղծված սկսած 1900 թվականից կերպարվեստի խթանմանն ու ցուցադրմանը։ 1990-ականների սկզբին, շնորհիվ տարածաշրջանում հատուկ աշխարհագրական դիրքի, պատկերասրահ զբաղվում է արվեստի գերմանական և իտալական համայնքի մարզում տարբերության բարդ թեմայով։ Աստիճանաբար թանգարանը գնալով ավելի ակտիվորեն անդրադարձել է ժամանակակից արվեստի թեմային, միջդիսցիպլինար միտումները արտացոլում են ստացել և անվան մեջ, որը պաշտոնապես ընդունվել է 1991 թվականին։

2000 թվականին, Ալոիս Լագեդերի նախագահության շրջանում և Անդրեաս Հապկեմեյերի գեղարվեստական ղեկավարությամբ,«"Մուզեյոնը» վերջնականապես դարձել է ժամանակակից արվեստի թանգարան։ Նրա ցուցահանդեսային քաղաքականության մեջ կենտրոնական տեղ է զբաղեցրել «Արվեստի լեզու» թեման, որը սերտորեն կապված էր բազմալեզու սահմանային գոտու մշակույթի հետ, որտեղ այն գտնվում է։ «Museion» մասնագիտացված գրադարանը նախատեսված է ժամանակակից միջազգային արվեստի հետ կապված թեմաներով տպագիր աշխատանքների ներկայացման համար։ 2011 թվականի հունվարին, որպեսզի նրա ֆոնդերն ավելի մատչելի լինեին լայն լսարանի համար, այն տեղափոխվել է քաղաքի համալսարանական գրադարանի շենք ()։ «Museion» ֆոնդը հիմնադրվել է 2006 թվականի օգոստոսին. դրա կազմում ընդգրկվել են Հարավային Տիրոլի վարչակազմի և «Museion» մասնավոր ասոցիացիայի ներկայացուցիչները, նախագահը դարձել է արվեստաբան և կուրատոր Մարիոն Պիֆեր Դամիանին (ծնվ. 1963):

## Տես նաև
* Ժամանակակից արվեստի թանգարան (Մերանո)

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:1985 հիմնադրումներ Իտալիայում
Կատեգորիա:1985 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Իտալիայի պատկերասրահներ
SIW

**SIW**(System Information for Windows), սա օգտագործման մեջ հասարակ և հզոր գործիք է, որը օգտատիրոջը տրամադրում է մանրամասն տեղեկություն համակարգչի սարքային ապահովման, ցանցային տեղեկություն, տեղադրված ծրագրային ապահովման մասին, ինչպես նաև համակարգային հավելումների մասին։

## Բնութագիր
### «Սարքավորումներ» կատեգորիա
SIW-ը օգտատիրոջն է տրամադրում մանրամասն տեղեկություն համակարգչի յուրաքանչյուր սարքավորման, այդ թվում մշակիչի, PCI, ցանցային ադտապտերների, մայրական սալիկի, սենսորի, օպտիկական և կոշտ սկավառակների,  BIOS, հիշողության, համակարգային սլոթների, հոսանքի, ձայնային սարքերի, ռեսուրսների և այլնի մասին։

### «Ցանց» կատեգորիա
Ծրագիրը ունակ է կատարել ցանցի ընդլայնված որոնում և մանրամասն ցուցադրել տեղեկություն նրա մասին, այդ թվում ազատ պորտերի մասին, ցանցային շրջապատման և այլնի մասին։

### «Ծրագրեր» կատեգորիա
Այս ամենի հետ մեկ տեղ, SIW-ը կատարում է որոնում է էկրանին է ցուցադրում տեղեկությունները՝ տեղադրված ծրագրային ապահովման, սարքերի, օպերացիոն համարակարգի, տեղադրված թարմացումների, ներբեռնված DLL-ների, համակարգային թղթապանակների և ֆայլերի և այլնի մասին։

### Ներառված ծրագրեր
* Գաղտաբառեր որոնող
* Eureka
* SAPI-ի թեստ
* MRU  դիտորդ
* MAC-հասցեի փոխարինող
* Արագության թեստավորում
* Պրոցեսսների և հիշողության բեռնում
* IE URL շպիոն
* Մոնիտորի թեստ
* Համակարգչի հեռակա վերաբեռնում
* Ցանցի տարիֆ
*  DMI-ի անալիզ
* և շատ այլ հավելումներ։

### Տվյալների արտահանում
Բացի տվյալների դիտումից ծրագիրը ունակ է պահպանել ստացված տեղեկությունը  html, xml (shareware), csv (shareware) և txt (shareware) ֆորմատներով կամ տպել։

## Տես նաև
* Speccy

## Արտաքին հղումներ
* 
* 
* SIW-ի պաշտոնական կայք

Կատեգորիա:Համակարգային ծրագրեր
Կատեգորիա:Վինդոուզի ծրագրային ապահովում
Նախիջևանի խաների պալատ

**Նախիջևանի խաների պալատ** (), պատմական և ճարտարապետական հուշարձան Նախիջևանում, որը կառուցվել է 18-րդ դարում՝ Նախիջևան-Մարաղա ճարտարապետական դպրոցի ոճական առանձնահատկություններով։ Այն որպես Նախիջևանի խանության կառավարիչների նստավայր ծառայել է մինչև 20-րդ դարասկիզբ, ընդհուպ մինչև Ռուսական կայսրության տիրապետության պայմաններում։

Նախիջևանի խաների պալատը կառուցվել է 18-րդ դարի վերջին՝ Նախիջևանի խան Էհսենի հոր՝ Քելբանի խանի պատվերով։ 1998 թվականից ի վեր այստեղ գործում է Նախիջևանի գորգերի թանգարանը։

## Պատմություն
Պալատը կառուցվել է 18-րդ դարի վերջին՝ Քելբալի խանի հոր՝ Էհսեն խանի պատվերով՝ Նախիջևան-Մարաղա ճարտարապետական դպրոցի ոճական առանձնահատկություններով։ Այն ծառայել է որպես Մեծ Հայքի Սյունյաց նահանգի Վայոց ձոր գավառի, ինչպես նաև Վասպուրական նահանգի Նախճավան և Գողթան գավառների տարածքների վրա ստեղծված Նախիջևանի խանության կառավարիչների տոհմական նստավայրը։ Ընդ որում, Նախիջևանի խաները և նրանց ժառանգներն ու ընտանիքի անդամներն այստեղ ապրել են մինչև 1920 թվականը (ընդհուպ մինչև Ռուսական կայսրության տիրապետության պայմաններում)։

Պալատն իրենից ներկայացնում է երկհարկանի շինություն։ Ժամանակին այն կազմված էր երկու հատվածներից։ Հարավային մասը նախատեսված էր վարչական գործերի և պատվավոր հյուրերի ընդունելության համար, իսկ հյուիսային մասը ծառայում էր որպես խանի ընտանիքի նստավայր և առանձնատուն։

Նախիջևանի խաների պալատը գրավել է ժամանակաշրջանի մի շարք նշանավոր ճանապարհորդների և բանագնացների ուշադրությունը։ Այն հիշատակվում է 19-րդ դարում Նախիջևան այցելած արևելագետների, բանագնացների և ռազմական գործիչների աշխատություններում, օրագրերում և հուշագրերում։ Խաների պալատի ամենահանրահայտ հիշատակություններից մեկը թվագրվում է 19-րդ դարի սկզբին, երբ շինությունը նկարագրվում է ռուսական բանակի մայոր Մատուշևիչի կողմից։

## Տես նաև
* Նախիջևանի խանություն

## Ծանոթագրություններ

Կատեգորիա:Նախիջևանի Ինքնավար Հանրապետության թանգարաններ
Կատեգորիա:Նախիջևանի շենքեր և կառույցներ
Մարիա Խեսուս Մոնտերո

**Մարիա Խեսուս Մոնտերո** (, ), իսպանացի պետական և քաղաքական գործիչ։ 2018 թվականի հունիսի 7-ին Սանչեսի առաջին կաբինետում նշանակվել է ֆինանսների նախարար։ 2020 թվականի հունվարի 13-ից Սանչեսի երկրորդ կաբինետում ֆինանսների նախարար և Իսպանիայի կառավարության պաշտոնական նախագահ։

## Կենսագրություն
Մարիա Խեսուս Մոնտերոն ծնվել է 1966 թվականի փետրվարի 4-ին Սևիլյայում՝ դասախոսների ընտանիքում։ Ավարտել է Սևիլյայի համալսարանը, ունի բժշկական և վիրաբուժական գիտական աստիճան, ինչպես նաև ստացել է կառավարման մագիստրոսի աստիճան EADA բիզնես դպրոցում։ Աշխատել է հիվանդանոցում որպես ադմինիստրատոր։ 1986 թվականից մինչև 1988 թվականը եղել է Անդալուսիայի երիտասարդական խորհրդի մարգինալացման կոմիտեի նախագահ, ապա այդ կազմակերպության գլխավոր քարտուղար մինչև 1990 թվականը։ Իսպանիայի սոցիալիստական բանվորական կուսակցության կազմից ընտրվել է Անդալուզիայի խորհրդարան Սևիլյայի ընտրատարածքից։

2002 թվականից սեպտեմբերից մինչև 2004 թվականի ապրիլն ընկած ժամանակահատվածում զբաղեցրել է Անդալուզիայի առողջապահության նախարարի տեղակալի պաշտոնը, որից հետո գլխավորել է այդ նախարարությունը մինչև 2012 թվականի մայիսը։ Այնուհետև զբաղեցրել է Անդալուզիայի սոցիալական ապահովության նախարարի պաշտոնը։ Առողջապահության նախարարության ղեկավար լինելու ժամանակ նախաձեռնել է կրկնակի բժշկական եզրակացության ներդրումը, նախաիմպլանտացիոն գենետիկական ախտորոշման հասանելիությունը, գենետիկ խորհրդատվությունը կամ արժանի մահը։

2013 թվականի սեպտեմբերի 9-ից մինչև 2018 թվականի հունիսի 6-ը եղել է Անդալուզիայի ֆինանսների և պետական կառավարման նախարար։ Նախարարության ղեկավար լինելու ժամանակ մշակել և հաստատել է հինգ բյուջե՝ առանց խորհրդարանում բացարձակ մեծամասնության. մեկը՝ «Միավորված ձախերի» և չորսը՝ «Քաղաքացիներ- Քաղաքացիական կուսակցության» հետ։

Իսպանիայի նախագահ Պեդրո Սանչեսը կառավարության նախկին ղեկավար Մարիանո Ռախոյի հրաժարականից հետո Մարիա Խեսուս Մոնտերոյին նշանակել է երկրի ֆինանսների նախարար, իսկ Ֆիլիպ VI թագավորը հաստատել է նշանակումը թագավորական հրամանագրով։ 2018 թվականի հունիսի 7-ին երդվել էր թագավորի առաջ՝ Սարսուելա պալատում։

2020 թվականի հունվարի 13-ից Սանչեսի երկրորդ կաբինետում ֆինանսների նախարար և Իսպանիայի կառավարության պաշտոնական նախագահ։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Իսպանացի բժշկուհիներ
Կատեգորիա:Իսպանիայի կին քաղաքական գործիչներ
Կատեգորիա:Ֆինանսների նախարարներ
Դարձյալ Հաջիքենդի մոտ տեղի ունեցած կողոպուտի մասին

**«Еще о разбое близ Аджикенда»** («Դարձյալ Հաջիքենդի տեղի ունեցած կողոպուտի մասին»), Հովհաննես Թումանյանի հոդվածներից մեկը, որը տպագրվել է 1898 թվականի օգոստոսի 20–ին։

## Պատմություն
Հոդվածն առաջին անգամ հրատարակվել է 1898 թվականի օգոստոսի 20-ին «Новое Обезрение» օրաթերթի № 5024-ում։ Այնուհետև տպագրվել է Թումանյանի «Ուսումնասիրություններ և հրատարակումներ» գրքի 3-րդ հատորի 327-328 էջերում։

Հոդվածում Թումանյանը գրում է Հաջիքենդի մոտ տեղի ունեցած հանդուգն կողոպուտի մասին։

Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։

## Ծանոթագրություններ

Կատեգորիա:Հովհաննես Թումանյանի հոդվածներ
Տերեսա Ռիբերա

**Տերեսա Ռիբերա Ռոդրիգես** (, ), իսպանացի փաստաբան, ավագ դպրոցի դասատու, պետական և քաղաքական գործիչ։ Սանչեսի երկրորդ կաբինետում 2020 թվականի հունվարի 13-ից կառավարության նախագահի 4-րդ տեղակալն ու էկոլոգիական բարեփոխումների և ժողովրդագրական խնդիրների նախարարը։ 2018 թվականի հունիսի 7-ից մինչև 2020 թվականի հունվարի 13-ը Սանչեսի կաբինետում եղել է բնապահպանական բարեփոխումների նախարար։

## Կենսագրություն
Թերեսա Ռիբերան սահմանադրական իրավունքի և քաղաքագիտության ոլորտում դիպլոմավորված մասնագետ է, Մադրիդի Կոմպլուտենսեի համալսարանի շրջանավարտ։ Մադրիդի ինքնավար համալսարանում դասավանդել է պետական իրավունք և փիլիսոփայություն։ Զբաղեցրել է տարբեր պետական պաշտոններ, այդ թվում՝ գլխավորել Է Իսպանիայի զարգացման նախարարության նորմատիվ համակարգման բաժինը և կատարել է շրջակա միջավայրի պահպանության հարցերով ենթակետի խորհրդականի պարտականությունները։ 2004-2008 թվականներին զբաղեցրել է կլիմայի փոփոխության գրասենյակի գլխավոր տնօրենի պաշտոնը, 2008-2011 թվականներին Խոսե Ռոդրիգես Սապատերոյի կառավարությունում՝ գյուղատնտեսության և ձկնորսության, սննդամթերքի և շրջակա միջավայրի նախարարությունում կլիմայի փոփոխության հարցերով պետքարտուղար։

Տերեզա Ռիբերան շրջակա միջավայրի պահպանության տարբեր խորհրդատվական խորհուրդների անդամ է։ 2014 թվականի հունիսից գլխավորել է Փարիզի էկոլոգիական զարգացման և միջազգային հարաբերությունների ինստիտուտը։ 2015 թվականից Ռիբերան մտել է Պեդրո Սանչեսի փորձագետների թիմի մեջ, որը մշակում էր Իսպանիայի սոցիալիստական բանվորական կուսակցության նախընտրական ծրագիրը։ 2018 թվականի հունիսին  Պեդրո Սանչեսի առաջին կաբինետում նշանակվել է բնապահպանական բարեփոխումների նախարար։ 2020 թվականի հունվարի 13-ին Սանչեսի երկրորդ կաբինետում նշանակվել է կառավարության նախագահի 4-րդ տեղակալ և էկոլոգիական բարեփոխումների և ժողովրդագրական խնդիրների նախարար։

Ամուսնացած է, ունի երեք երեխա։

## Ծանոթագրություններ

## Արտաքին հղումներ
* Биография

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Իսպանացի իրավաբաններ
Կատեգորիա:Իսպանիայի կին քաղաքական գործիչներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Փաստաբաններ
Սերբ հայդուկներ

thumb|right|Հայդուկների զենքեր Բելգրադի ռազմական թանգարանում
**Սերբ հայդուկներ** ( / *hajduci*), ապստամբներ օսմանյան տիրապետության տակ ընկած Բալկաններում, ովքեր մարտնչում էին թուրքերի դեմ՝ հարամբաշիների գլխավորությամբ խմբերով հանկարծակի իջնելով սարերից ու անտառներից և հարձակվելով նրանց վրա։ Խոշոր բախումների ժամանակ նրանց հաճախ օգնության են հասել օտար տերություններ՝ Վենետիկյան հանրապետությունը և Հաբսբուրգյան միապետությունը։

Հայդուկները դիտվում են որպես սերբերի ազգային ինքնության անքակտելի մաս։ Ավանդազրույցներում նրանք ներկայացված են որպես հերոսներ, ովքեր սերբական հասարակության ընտրախավի (էլիտայի) դերն են խաղացել օսմանյան տիրապետության ժամանակաշրջանում։ Նրանք սերբերին պաշտպանել են օսմանցիների բռնաճնշումներից, նրանց նախապատրաստել են ազգային ազատագրության համար և սերբական հեղափոխության ժամանակ իրենց նկատելի ավանդն են ներդրել։ Չեթնիկներն իրենց հայդուկներ, ազատության մարտիկներ էին համարում։

Հայդուկային շարժումը հայտնի է **hajdučija** (хајдучија) կամ **hajdukovanje** (хајдуковање) անվանումներով։ Հայդուկային խմբերի պարագլուխներին անվանել են  *buljubaša* կամ *harambaša*՝ ընդօրինակելով օսմանցիներին։

## Հայդուկները գեղարվեստական գրականության մեջ
### Էպիկական պոեզիայում
Սերբական ժողովրդական չափածո էպիկական ստեղծագործություններում, որոնք մի ամբողջ շարք են կազմում, որպես սիրված հերոսներ հանդես են գալիս առավել նշանավոր հայդուկներից Ծեր Նովակը (Starina Novak), Պստիկ Ռադոյիցան (Mali Radojica), Ծեր Վույադինը (Stari Vujadin), Պրեդրագն ու Նենադը (Predrag, Nenad), Նովակը (Novak), Գրույիցան (Grujica), Չուչուկ Ստանան ( և այլք։

### Վեպերում
Հայդուկները բազմաթիվ վեպերում են հանդես գալիս որպես հերոսներ։ Հիշարժան են հատկապես Բ. Նուշիչի  *Hajduci*-ն (1955), Միլյանովի *Srpski hajduci*-ն (1996)։

## Աշխատություններ
*Коцић, М. (2013). Венеција и хајдуци у доба Морејског рата.
*Милошевић, М. (1988). Хајдуци у Боки Которској 1648–1718. Титоград, ЦАНУ.
*Стојановић, М., & Samardžić, R. (1984). Хајдуци и клефти у народном песништву. Српска академија наука и уметности, Балканолошки институт.
*Popović, D. J. (1930). O hajducima (Vol. 1). Narodna štampanja.
*Žanić, I. (1998). Prevarena povijest: guslarska estrada, kult hajduka i rat u Hrvatskoj i Bosni i Hercegovini, 1990-1995. godine. Durieux.
*Bracewell, W. (2005). 'Hajduci kao heroji u balkanskoj politici i kulturi'(trans. of" The Proud Name of Hajduk").
*
*

## Ծանոթագրություններ

Կատեգորիա:Հայդուկներ
Կատեգորիա:Պատմություն
Կատեգորիա:Սերբիայի պատմություն
Մարգարիտա Ռոբլես

**Մարիա Մարգարիտա Ռոբլես Ֆերնանդես** (, ), իսպանացի իրավաբան, դատավոր և քաղաքական գործիչ։ 2018 թվականի հունիսի 7-ից Պեդրո Սանչեսի կաբինետում Իսպանիայի պաշտպանության նախարար։ 2019 թվականի նոյեմբերի 30-ից մինչև 2020 թվականի հունվարի 13-ը ժամանակավորապես կատարել է Արտաքին գործերի նախարարի պարտականությունները։

## Կենսագրություն
Մարգարիտա Ռոբլեսը ծնվել է փաստաբանի ընտանիքում։ 12 տարեկանից ընտանիքի հետ ապրել է Բարսելոնայում։ Իրավագիտություն է սովորել Բարսելոնայի համալսարանում։ Դատական կարիերան սկսել է 1981 թվականից։ 26 տարեկանում նշանակվել է Լյեյդա նահանգի Բալագեր քաղաքի դատավոր, ավելի ուշ աշխատել է նաև Սան Ֆելիու դե Լյոբրեգատում և Բիլբաոյում։ 34 տարեկանում գլխավորել է Բարսելոնայի նահանգի դատարանը։ Իր հայացքներով մոտ էր Իսպանական սոցիալիստական բանվորական կուսակցությանը, 1993 թվականին նշանակվել է Իսպանիայի արդարադատության նախարարության ենթախորհրդատու։ 1994-1996 թվականներին Ռոբլեսը զբաղեցրել է նախարար Խուան Ալբերտո Բելոչեի Իսպանիայի ներքին գործերի նախարարության պետքարտուղարի պաշտոնը։ 2008 թվականի սեպտեմբերից մինչև 2013 թվականի դեկտեմբերը հանդիսացել է դատական իշխանության գլխավոր խորհրդի անդամ։ Նա  «Դատավորները հանուն ժողովրդավարության» ասոցիացիայի անդամ է և ակտիվորեն մասնակցում է դրա  աշխատանքին։

2016 թվականի մայիսին հայտնի էր դարձել, որ հունիսի 26-ի խորհրդարանական ընտրություններում Մարգարիտա Ռոբլեսը Պեդրո Սանչեսից հետո երկրորդ տեղն է զբաղեցնելու Մադրիդում Իսպանական սոցիալիստական բանվորական կուսակցության ցուցակում։ 2017 թվականի հունիսի 18-ին Իսպանական սոցիալիստական բանվորական կուսակցության XXXIX համագումարի արդյունքներով Մարգարիտա Ռոբլեսը  Պատգամավորների կոնգրեսում ընտրվել է սոցիալիստների խորհրդարանական խմբի մամուլի քարտուղար։ 2018 թվականի հունիսի 6-ին Մարգարիտա Ռոբլեսը Պեդրո Սանչեսի կառավարությունում նշանակվել է Իսպանիայի պաշտպանության նախարար։ 2019 թվականի նոյեմբերի 30-ին դարձել Է Իսպանիայի արտաքին գործերի նախարար՝ պահպանելով պաշտպանության նախարարի պաշտոնը։

Սանչեսի երկրորդ կաբինետում նշանակվել է պաշտպանության նախարարի պաշտոնում, որը ձևավորվել է 2020 թվականի հունվարի 13-ին։

## Ծանոթագրություններ

## Արտաքին հղումներ
* Маргарита Роблес на сайте министерства обороны Испании

Կատեգորիա:21-րդ դարի կին քաղաքական գործիչներ
Կատեգորիա:Արտաքին գործերի կին նախարարներ
Կատեգորիա:Իսպանացի դիվանագետներ
Կատեգորիա:Իսպանացի իրավաբաններ
Կատեգորիա:Իսպանիայի կին քաղաքական գործիչներ
Կատեգորիա:Պաշտպանության կին նախարարներ
Կատեգորիա:Կին իրավագետներ
CodeCombat

**CodeCombat**, կրթական տեսախաղ, որը նախատեսված է ծրագարվորում սովորելու համար։ Ուսանողները սովորում են գրել JavaScript, Python, HTML և CoffeeScript կոդեր, ինչպես նաև սովորում են համակարգչային գիտություն։ CodeCombat-ը ունի 11 կոմպլեկտ՝ 3-ը խաղերի մշակման, 2-ը վեբ ծրագարվորման և ևս 6-ը համակարգչային գիտության կոմպլեկտ։ Առաջին կոմպլեկտը համակարգչային գիտության վերբերյալ անվճար է բոլոր աշակերտների և ուսուցիչների համար։ CodeCombat-ը ճանաչվել է Համակարգչային գիտության սկզբունքների (AP CSP) ուսումնական պլանի և մասնագիտական զարգացման հաստատված մատակարար։

CodeCombat-ը համագործակցում է դպրոցների և շրջանների հետ, սակայն բացի դա մասնակիցները իրենք կարող են կատարել ամենամսյա վճարովի բաժանորդագրության և հասանելիություն ստանալ հավելյալ նյութերի։ Որպեսզի անցեն հաջորդ փուլ, մասնակիցները պետք է ամրապնդեն իրենց գիտելիքները գրելով կոդ։ Այն իր մեջ ներառում է, ինչպես մի խաղացողի համար նախատեսված այնպես էլ բազամարդ խաղեր, որոնք նախատեսված է 4-12-րդ դասարանցիների համար։ Խաղը դրական ակնարկների է արժանացել PC Magazine-ի կողմից, 2017 թվականին ճանաչվել է որպես Ուսանողների համար նախատեսված լավագույն գործիք և ընրվել է կրթական լավագույ տարբերակ Common Sense Education-ի կողմից։

2014 թվականին CodeCombat-ը իր ծրագիրը դարձրեց բաց կոդով և ավելացրեց փուլերի ստեղծման ֆունկցիան, որի շնորհիվ օգտատերերը իրենց կարող են հորինել փուլեր։ 2019 թվականի օգոստոսին CodeCombat-ը թողարկեց նոր խաղ, որը կոչվում է Ozaria։

## Ընկերություն
CodeCombat հիմնադրվել է 2013 թվականի փետրվարին՝ Գերոգի Սաինսի, Սքոթթ Էրիկսոնի, Մաթթ Լոթթի և Նիք Վինթերի կողմից, ով մշակել է ծրագիր Skritter սովորելու համար։ Ընկերությունը տեղակայված է Սան Ֆրանցիսկոյում և ստեղծել է երկու խաղ՝ Ozaria և CodeCombat-ը, որոնք նախատեսված են դպրոցների և սովորողների համար։ 2014 թվականին ընկերությունը 2 միլլիոն դոլլար ծավալով ֆինանասավորում ստացավ այնպիսի ընկերություններից, ինչպիսք են՝ Y Combinator, Andreessen Horowitz և Allen & Company։ Ընկերությունում աշխատում է 29 մարդ։ 2019 թվականին ընկերությունը ստացավ 6 միլլիոն դոլլար արժողությամբ ֆինանսավորում Hone Capital ընկերությունից։

## Ծանոթագրություններ

## Արտաքին հղումներ
* Ընկերության կայքէջ

Կատեգորիա:2013 տեսախաղեր
Կատեգորիա:2014 տեսախաղեր
Կատեգորիա:Ծրագրավորում
Կատեգորիա:Կրթական տեխնոլոգիա
Կատեգորիա:Տեսողական ծրագրավորման լեզուներ
Ֆրանսիս Ուիլարդ

**Ֆրանսիս Էլիզաբեթ Քերոլայն Ուիլարդ** (, ), ամերիկացի հասարակական գործիչ, ֆեմինիստ և սուֆրաժիստուհի, լուսավորական և ռեֆորմատոր։

## Կենսագրություն
Կանանց ընտրական իրավունքի, քաղաքական և տնտեսական կյանքում կանանց նկատմամբ խտրականության դեմ պայքարի հայտնի պայքարող է։

Պաշտպանել է աշխատողների համար արհմիությունների ստեղծումը, ութժամյա աշխատանքային օրը, աղքատներին օգնություն ցուցաբերելու միջոցները, մունիցիպալ առողջարանների ստեղծումը, ազգային անվճար տրանսպորտը, կրթությանը դաշնային օգնությունը, երկրի դպրոցներում դպրոցական անվճար ճաշերը, բռնաբարության դեմ ուղղված օրենքների խստացումը և երեխաների պաշտպանությունը։

1888 թվականից եղել է Քրիստոնեական չափավորության կանանց համաշխարհային միության (*World’s Woman’s Christian Temperance Union*) նախագահը։

Եղել է Չիկագոյի Հյուսիսարևմտյան համալսարանի առաջին կին դեկանը։

Նա չի սահմանափակվել կանանց իրավունքների համար պայքարով, ակտիվորեն հանդես է եկել երկրում «չոր օրենքի» ներդրման օգտին։ 1878 թվականին դարձել է Կանանց քրիստոնեական սթափության միության նախագահ և այդ պաշտոնում մնացել է 19 տարի։

Կարևոր դեր է խաղացել ԱՄՆ Սահմանադրության մեջ փոփոխություններ կատարելու գործում։

Հեղինակել է հետևյալ գրքերը.

* «Կինը և չափավորությունը» (1883),
* «19 հրաշալի տարի, կամ Ակնարկներ մի աղջկա կյանքից» (1886),
* «Ինչպես հաջողության հասնել. գիրք աղջիկների համար» (1888),
* «Հայացք անցած կես դարին» (1889)։

## Հիշատակ
1938 թվականին Ֆրանսիս Ուիլարդի պատվին անվանակոչվել է Ուիլարդ քոլեջը։ Ֆրանսիս Ուիլարդի անձնվեր գործունեությանն է նվիրված Մ. Մեյսոնի «Ֆրանսիս Ուիլարդ՝ խաչակիր կինը» վեպը (1961)։

## Ծանոթագրություններ

## Արտաքին հղումներ
* Ֆրանսիս Ուիլարդ
* Alpha Phi International Fraternity
*Frances E. Willard Papers, Northwestern University Archives, Evanston, Illinois 
*Frances E. Willard Journal Transcriptions, Northwestern University Archives, Evanston, Illinois 
* Frances Willard House 
* Frances Elizabeth Willard (1839-1898) on harvard.edu

Կատեգորիա:19-րդ դարի ամերիկացի գրողներ
Կատեգորիա:19-րդ դարի կին գրողներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի գրողներ
Կատեգորիա:Ամերիկացի հասարակական գործիչներ
Կատեգորիա:Ամերիկացի մանկավարժներ
Կատեգորիա:Ամերիկացի սուֆրաժիստներ
Կատեգորիա:Ամերիկացի ֆեմինիստ գրողներ
Կատեգորիա:Հռետորներ
Կատեգորիա:Սոցիալիստ ֆեմինիստներ
Կատեգորիա:Ֆեմինիստներ
Կատեգորիա:Ոչ գեղարվեստական գրողներ
Օվսաննա Շեկոյան

**Օվսաննա Շեկոյան** (), հայ գեղանկարիչ, ռեժիսոր։ Հայաստանի Հանրապետության Նախագահի երիտասարդական մրցանակի դափնեկիր (2010)։

## Կենսագրություն
Օվսաննա Շեկոյանը ծնվել է 1989 թվականին, Երևանում։ Ավարտել է Հայաստանի գեղարվեստի պետական ակադեմիան։ 2009 -2010 թվականներին Ժամանակակից արվեստի ինստիտուտում (Երևան) ուսանել է Մշակութային նախագծի մշակում և լուսաբանում։

Օվսաննա Շեկոյանի աշխատանքները ցուցադրվել են Հայաստանի, Ավստրիայի, Գերմանիայի, Ֆրանսիայի և այլ երկրների պատկերասրահներում ու թանգարաններում։ Շեկոյանի ֆիլմերը ցուցադրվել են Ստամբուլի Արդի արվեստի թանգարանում և Ռիո դե Ժանեյրոյի Կարճ ֆիլմերի փառատոնում։ *Talents Sarajevo*-ի և *Berlinale Talents*-ի շրջանավարտ է։

## Ֆիլմեր
* Twist (2020)
*Daddy (2017)
* Unusual Dinner (2015)

## Մրցանակներ
* Հայաստանի Հանրապետության Նախագահի երիտասարդական մրցանակ՝ «Դպրոց» գեղանկարների շարքի համար, 2010
* goEast զարգացման մրցանակ (Վիսբադեն,Գերմանիա), 2016

## Ծանոթագրություններ

Կատեգորիա:Հայ նկարչուհիներ
Կատեգորիա:Հայ ռեժիսորներ
Կատեգորիա:Երևանի գեղարվեստի պետական ակադեմիայի շրջանավարտներ
Կատեգորիա:Հայաստանի Հանրապետության Նախագահի երիտասարդական մրցանակի դափնեկիրներ
Կատեգորիա:Հայ գեղանկարիչներ
Ալգիմանտաս Բալթակիս

**Ալգիմանտաս Բալթակիս** (, ), լիտվացի բանաստեղծ, գրական քննադատ և թարգմանիչ։

## Կենսագրություն
Ծնվել է Լյալյունայ բնակավայրում։ Ավարտել է Կաունասի գիմնազիան (1949 թվական)։ 1954 թվականին ավարտել է Վիլնյուսի համալսարանը` «լիտվերեն լեզու և գրականություն» մասնագիտացմամբ։ 1952-1956 թվականներին աշխատել է որպես գրական աշխատակից, այնուհետև՝ որպես բաժնի վարիչ, ապա որպես՝ գործադիր քարտուղար «Տարիբինե մոտերիս» („Tarybinė moteris“; «Խորհրդային կին») ամսագրում։ Այնուհետև 1956-1990 թվականներին (ընդհատումներով) աշխատել է «Պյարգալե» (Pergalė; «Հաղթանակ») գրական հանդեսի խմբագրությունում, 1964-1967 և 1985-1989 թվականներին եղել է ամսագրի գլխավոր խմբագիրը։ 1955 թվականից եղել է Լիտվայի գրողների միության անդամ։ Ապրում է Վիլնյուսում։

## Մրցանակներ և պարգևներ
* 1980 թվականի փետրվարի 15-ին արժանացել է «Պատվո նշան» շքանշանին»
* 1966 թվական՝ «Պոեզիայի գարուն» փառատոնի դափնեկիր։ 
* 1967 թվական՝ Լիտվայի կոմերիտմիության մրցանակ՝ «Թափառող սարը» („Keliaujantis kalnas“) գրքի համար
* 1974 թվական՝ Ս. Ներիսի անվան կոլտնտեսության մրցանակ՝ «Գյուղական թեմայով տարվա լավագույն բանաստեղծության» համար
* 1986 թվական՝ Լիտվական ԽՍՀ ժողովրդական բանաստեղծ։
* 2005 թվականին արժանացել է Լիտվայի Հանրապետության կառավարության արվեստի բնագավառի մրցանակի։

## Ստեղծագործություն
1955 թվականից սկսած՝ հրապարակել է ավելի քան քսան բանաստեղծությունների ժողովածու, ինչպես նաև՝ հոդվածներ լիտվական պոեզիայի մասին։ Բալթակիսի բանաստեղծությունները թարգմանվել են լատիշերեն և ռուսերեն։ Նա լիտվերեն է թարգմանել  Ալեքսանդր Բլոկի, Ռասուլ Համզաթովի, Օյար Վացիետիսի բանաստեղծությունները։ Նա թարգմանել է նաև Ա. Պուշկինի մի շարք բանաստեղծություններ։

##### Հրատարակություն
* Lietučiui dulkiant, eilėraščiai. 1955
* Velnio tiltas, eilėraščiai. 1957
* Keturios stygos, eilėraščiai. 1959
* Mažosios poemos, eilėraščiai. 1963
* Požeminės upės, eilėraščiai. 1967
* Keliaujantis kalnas, eilėraščiai. 1967
* Akimirkos, eilėraščiai. 1970
* Stebuklinga žolė, eilėraščiai. 1971
* Vabaliukų balius, eilėraščiai. 1972
* Duona ir debesys, eilėraščiai. 1973
* Poetų cechas, pastabos apie šiuolaikinę lietuvių poeziją. 1975
* Dedikacijos, eilėraščiai. 1975
* Priemiesčio berniokas, eilėraščiai. 1976
* Upės ir tiltai, eilėraščiai. 1976
* Strazdiškio elegijos, eilėraščiai. 1979
* Maratonas, lyrikos rinktinė. 1980
* Rinktiniai raštai, 2 t. 1983
* Mudviejų vakaras, meilės lyrika 1986
* Brolių valanda, vertimų rinktinė. 1986
* Nepaklusnus šunytis, pastabos apie šiuolaikinius eilėraščius. 1989
* Kas kur gyvena, poemėlė. 1989
* Atodūsis, eilėraščiai. 1993
* Apvirtę Grižulo ratai, eilėraščiai. 1994
* Vienuolynas, eilėraščiai. 1998
* Žvirblių žiemavietė, eilėraščiai. 2005
* Pusryčiai dviese, meilės lyrika. 2005.

## Ծանոթագրություններ

## Արտաքին հղումներ
* Baltakis, Algimantas

Կատեգորիա:Լիտվացի բանաստեղծներ
Կատեգորիա:Լիտվացի գրաքննադատներ
Կատեգորիա:Լիտվացի գրողներ
Կատեգորիա:Լիտվացի թարգմանիչներ
Մարիա Զամբակոյի դիմանկար

**«Մարիա Զամբակոյի դիմանկար»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1870 թվականին։ Ներկայումս նկարը գտնվում է գերմանական Կլեմենս Զելս թանգարանի հավաքածուում։

## Տեղեկություն նկարի մասին
Նկարում պատկերված է Մարիա Զամբակոն, որը հունական ծագմամբ նկարչուհի էր, բազմաթիվ պրեռաֆայելիտ նկարիչների բնորդուհի, մասնավորապես՝ Էդվարդ Բյորն-Ջոնսի։ Հետագայում Զամբակոյի և Բյորն-Ջոնսի միջև սիրավեպ է սկսվել, որը տևել է մի քանի տարի և ավարտվել երկուսի ինքնասպանության անհաջող փորձով։

Ռոսսետտին դիմանկարում Մարիային պատկերել է սպիտակ ծալազարդարանքով զգեստով, որը նման է հունական քղամիդի, ինչը հղում է հանդիսանում բնորդուհու ծագմանը։ Գունամատիտ նկարի կոմպոզիցիան և մանրամասները նման են Ֆաննի Կորնֆորտի հետ աշխատանքին, որն ստեղծվել է նույն թվականին և ստացել է «Հովհարով կինը» անվանումը։ Նմանությունն առկա է հերոսուհիների դիրքի, սպիտակ հագուստների և փետուրներով վառ հովհարի մեջ, սակայն աղջիկների բնավորությունն արտացոլվել է բացարձակ տարբեր կերպ։ Մարիա Զամբակոն մտազբաղ և հեռացած տեսք ունի, իսկ Ֆաննի Կորնֆորտը՝ զգայական և տիրական։ Ռոսսետտին ստեղծագործության մասին հիշատակում է նամակի մեջ, որն ուղղված էր Ջեյն Մորիսին, որտեղ նա գրում է, որ վստահացել է, որ նրա [Զամբակո] սերը նրա համար ամենակարևորն է, և որ մինչև դիմանկարի վրա աշխատելը ինքը ոչ մի կերպ չի կարողացել հասկանալ նրան, ինչպես նաև հիշատակել է, որ Էդվարդ Բյորն-Ջոնսը գոհ է մնացել նկարից։ Ամբողջ 1870 թվականին Ռոսսետտին ստեղծել է Մարիա Զամբակոյի չորս դիմանկար։

Գունամատիտ նկարը պատկանել է հենց Մարիա Զամբակոյին և նրա ընտանիքին։ 1965 թվականին այն վաճառվել է Քրիստիս աճուրդում։ Ներկայումս աշխատանքը գտնվում է գերմանական Կլեմենս Զելս թանգարանի հավաքածուում։

## Ծանոթագրություններ

Կատեգորիա:1870 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Օթելլո-67

**Օթելլո-67** (), Մոնրեալի Համաշխարհային ցուցահանդեսի պատվերով (Էքսպո-67) մինի ֆիլմերի մրցույթին մասնակցության համար ստեղծված մուլտիպլիկացիոն ֆիլմ։ Նկարահանվել է 1967 թվականին, «Սոյուզմուլտֆիլմ» ստուդիայում, ռեժիսոր Ֆեոդոր Խիտրուկի կողմից։ Տևողությունը մեկ րոպե է։

## Սյուժե
Կես րոպեի ընթացքում մարդը, որն արգելակել է լուսացույցի մոտ, հասցնում է ճանապարհի մոտ տեղադրված հատուկ ցուցադրող սարքի վրա դիտել մեծ դասական Ուիլյամ Շեքսպիրի «Օթելլո» ստեղծագործության «թեթևացրած» տարբերակը։

Մուլտֆիլմը պատմություն է այն մասին, թե ինչպես է ժամանակակից քաղաքակրթությունը արժեզրկում համաշխարհային մշակույթը։

## Հեղինակներ

## Ծանոթագրություններ

## Արտաքին հղումներ
* 
* «Օթելլո-67» — Հայրենական կինոյի հանրագիտարան
* Хитрук Ф. С. О зарождении идеи фильма Киноведческие записки № 73, 2005

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ֆեոդոր Խիտրուկի մուլտֆիլմեր
Կատեգորիա:1967 մուլտֆիլմեր
Մհեր Սուսանի

**Սուսանի Միհիր Հուսեփի** (), հայ բժիշկ, սրտաբան, «Աստղիկ» բժշկական կենտրոնի սրտային վիրաբուժության բաժանմունքի ղեկավար։

## Կենսագրություն
Ծնվել է Հալեպում, մեծացել է հայկական համայքում։ Դպրոցն ավարտելուց հետո որոշ ժամանակ Սիրիայում սովորել է ֆիզիկայի և մաթեմատիկայի ինստիտուտում, այնուհետև տեղափոխվել է Հայաստան և 1987- 1994 թվականներին սովորել Երևանի պետական բժշկական համալսարանում։ Մասնագիտացել է «Նորք-Մարաշ» բժշկական կենտրոնում, եղել է սրտաբան Հրայր Հովակիմյանի ուսանողը, որից հետո տեղափոխել է «Աստղիկ» բժշկական կենտրոն։

Եղել է Հայաստանում գումարված սրտաբանների համահայկական համաժողովների կազմակերպիչներից։

## Ընտանիք
Ամուսնացած է բժիշկ-անեսթեզիոլոգ Եվա Կրասնիկովայի հետ, ունեն երկու դուստր։

## Ծանոթագրություններ

Կատեգորիա:1968 ծնունդներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հալեպ քաղաքում ծնվածներ
Կատեգորիա:Հայ բժիշկներ
Կատեգորիա:Հայ սրտաբաններ
Կատեգորիա:Սեպտեմբերի 7 ծնունդներ
Հեքիաթ արքայազնի և երեք բժիշկների մասին

**Հեքիաթ արքայազնի և երեք բժիշկների մասին** (), «Կիևնաուչֆիլմ» ստուդիայի մուլտիպլիկացիոն ֆիլմը` արքայական ընտանիքի և սիրված «զավակի»`արքայորդու մասին, որը հանկարծակի հիվանդացել է։ Հեքիաթն այն մասին է, թե ինչպես է մի մարդ բուժում արքայազնի հիվանդությունը։

## Սյուժե
Մի թագավորությունում ապրում էր թագավորի ընտանիք` թագավորը, թագուհին, պապը, տատը և բոլորի սիրելի արքայազնը։ Ամբողջ ընտանիքն ապրում էր փոքրիկի համար, բոլորը ուրախանում էին նրանով ու չէին կշտանում։ Բայց մի վատ օր, պարտեզում զբոսնելիս քամի է բարձրացնում, և իշխանը հիվանդացանում է. նա դադարում է ուտել, խմել և որևէ բանից չէր ուրախանում։ Թագավորը հայտարարում է, որ կպարգևատրի նրան, ով հիվանդությունից կազատի արքայազնին։ Առաջինը գալիս է մի հայտնի բժիշկ, բայց պարզվում է, որ նա անզոր է արքայորդու հիվանդության առաջ։ Երկրորդը արևելյան բուժիչն էր` մեծ հրաշագործը։ Նա երկար կախարդում է արքայազնին, սակայն չի կարողանում օգնել։

Տխուր պալատի կողքով անցնում է մի փայտահատ, որը հայտարարում է, որ կբուժի արքայազնին։ Բոլորը զարմանում են, բայց թույլ են տալիս բուժել արքայորդուն։ Տղամարդը կոճղ է գտնում և ասում իշխանին. «Այս կոճղի տակ կյանքի արմատն է, ահա քեզ կացին, կտրիր այն»։ Այսպիսով, իշխանը բուժվում է աշխատանքի շնորհիվ։

## Մուլտֆիլմի մասին
Սա Օքսանա Տկաչենկոյի միակ ռեժիսորական աշխատանքն է։ Ֆեոդոր Խիտրուկը այս աշխատանքին լուրջ չի վերաբերվել և իր «Մասնագիտությունը` անիմատոր» գրքում անգամ չի հիշատակել դրա մասին։

«Մենք ավարտել ենք «Արջուկը», և ես արդեն մտածում էի հետագա աշխատանքի մասին, սակայն որևէ ոգևորող բան չէր հանդիպում», գրել է Խիտրուկը 1965 թվականի աշխատանքի մասին, «Բոնիֆացի արձակուրդները» մուլտֆիլմի աշխատանքներն սկսելուց առաջ։

## Ծանոթագրություններ

## Արտաքին հղումներ
* 
* 

Կատեգորիա:1965 ֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Մալմյոյի պատկերասրահ

**Մալմյոյի կոնստհալ** (),  գեղարվեստի թանգարան Շվեդիայի Մալմյո քաղաքի կենտրոնում։ Բացվել է 1975 թվականին։ Թանգարանի շենքին 1974 թվականին շնորհվել է «*Kasper Salin Prize*» մրցանակ։ Պատկերասրահը վերանորոգվել և ընդլայնվել է 1994 թվականին, նրան է միացվել հարևանությամբ գտնվող «*Hantverkshuset*» պատմական աղյուսով կառուցված շենքը, այստեղ անցկացվում են ժամանակակից արվեստի ստեղծագործությունների ժամանակավոր ցուցահանդեսներ։

## Պատմություն և նկարագիր
Մալմյոյի կոնստհալը բացվել է 1975 թվականին՝ դառնալով ժամանակակից արվեստի ստեղծագործությունների Եվրոպայի ամենամեծ ցուցասրահներից մեկը։ Թանգարանի շենքը նախագծել է շվեդ ճարտարապետ Կլաս Անսհելմը (*Klas Anshelm*, 1914-1980), որի վրա զգալի ազդեցություն է թողել քանդակագործ Կոնստանդին Բրանկուզիի  փարիզյան արվեստանոց կատարած այցը։

Ցուցասրահը  կառուցված է բետոնից, ապակուց, փայտից և ալյումինից։ Առաստաղը պատրաստվել է «գմբեթաձև»,  ցուցասրահը իր ձևավորման մեջ համատեղում է ինչպես բնական, այնպես էլ արհեստական լույսի աղբյուրները. տանիքի մեծ թեք պատուհանը թույլ է տալիս, որ արևի լույսը ներթափանցի սրահ։ Թանգարանների ցուցասրահին 1974 թվականին Շվեդիայի ճարտարապետների ասոցիացիայի կողմից շնորհվել է Կասպեր Սալինի  (*Kasper Salin Prize*) մրցանակ։ Պատկերասրահը վերանորոգվել և ընդլայնվել է 1994 թվականին։  Ցուցասրահը ընդգրկում է  հարևանությամբ գտնվող «*Hantverkshuset*» (*Craft Building*) պատմական արդյունաբերական աղյուսով կառուցված շենքը։ Թանգարանում տեղ է հատկացված նաև  գրախանութի, մանկական տարածքի և ռեստորանի համար։

21-րդ դարում Կոնստհալում անցկացվում են ժամանակակից արվեստի գործերի ժամանակավոր ցուցահանդեսներ, որոնք ներառում են ինչպես հայտնի հեղինակների («ժամանակակից արվեստի դասականներ»), այնպես էլ սկսնակ նկարիչների փորձնական գործեր։ Ցուցասրահում անցկացվում է տարեկան մոտ տասը ցուցահանդես, որոնց հաճախում  են ավելի քան 200000 այցելուներ։ Երբեմն ցուցասրահում անցկացվում են դասական մոդեռնիզմի աշխատանքների ցուցահանդեսներ։ Այնտեղ  ցուցադրվում են  Էդվարդ Մունկի, Վան Գոգի, Լուիզա Բուրժուայի և Դավիթ Շրիգլիի գործերը, ներկայացված հեղինակների թվում են նաև Խոան Միրոն, Վասիլի Կանդինսկին, Պաուլ Կլեեն, Ջովաննի Ջակոմետին, Կիտ Հարինգը և Թոնի Քրեգը։ Գեղանկարչության և քանդակի ցուցահանդեսներից բացի ցուցասրահն օգտագործվում է նաև այլ միջոցառումների համար, կազմակերպվում են  թատերական ներկայացումներ, կինոցուցադրումներ և դասախոսություններ։ Թանգարանում կազմակերպվում են նաև կրթական միջոցառումներ մեծահասակների և երեխաների համար։ 2019 թվականի ամառվա վերջին թանգարանում անցկացվել է պարարվեստի վարպետ Իվոնա Ռայներերի «*Yvonne Rainer+Weld — Again*? *What now*?» անհատական «ցուցահանդեսը», որն անցկացվել է որպես պարային ներկայացում և կինոնկար։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1975 հիմնադրումներ Շվեդիայում
Կատեգորիա:1975 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Մալմյոյի շենքեր և կառույցներ
Կատեգորիա:Շվեդիայի թանգարաններ
Կատեգորիա:Պատկերասրահներ
Իսոլ

**Մարիսոլ Միսենտա** (, մենանուն՝ **Իսոլ** ), ), արգենտինացի գեղանկարչուհի և գրող, նկարներով մանկական գրքույկների հեղինակ, փոփ երգչուհի։ 2013 թվականին մանկական և պատանեկական գրականության մեջ հաջող ավանդի համար մշակույթի հարցերով Շվեդիայի ազգային խորհրդի կողմից պարգևատրվել է Աստրիդ Լինդգրենի հիշատակի մրցանակով, որը մանկական գրականության մեջ ամենախոշոր պարգևն է։

## Կենսագրություն
Ավարտելով Ռոխելիո Իրուրթի անվան ազգային գեղարվեստական դպրոցը՝ ստացել է մագիստրոսի աստիճան, ապա սովորել է Բուենոս Այրեսի համալսարանում, բայց թողել է ուսումը և որպես նկարազարդող սկսել է աշխատել մամուլում՝ սկզբում Արգենտինայի «Clarín» ամենահայտնի ամենօրյա թերթում։ Առաջին անգամ հանդես է եկել 1997 թվականին երեխաների համար «Շների կյանքը» նկարազարդ գրքով։ 2000-ական թվականներին նրա աշխատանքները ցուցադրվել են Մադրիդում, Բրատիսլավայում, Բոլոնյայում, Պարմայում, Մյունխենում, Տոկիոյում, Պորտու Ալեգրիում, Մեխիկոյում և այլուր։

Նաև որպես երգչուհի ելույթ է ունենում արգենտինական «Entre Ríos» փոփ խմբում։ 2000 թվականից նրանց հետ ձայնագրել է 6 սկավառակ։

1993 թվականից ամուսնացած է արգենտինացի թատերագիր, ռեժիսոր և դերասան Ռաֆայել Սփրեգելբուրդի (ծնված 1970 թվականին) հետ։

## Ընտրյալ գրքեր
* 1997՝ Vida de Perros (տեքստ և նկարազարդումներ)
* 1998՝ Cosas que pasan (տեքստ և նկարազարդումներ)
* 1999՝ Aroma de galletas (տեքստը Անտոնիո Ֆերնանդես Մոլինայի)
* 2001՝ Tic Tac (տեքստը՝ Խորխե Լուհանի)
* 2002՝ El Globo (տեքստ և նկարազարդումներ)
* 2003՝ Mon corps et moi (տեքստը՝ Խորխե Լուհանի)
* 2003՝ El cuento de Auggie Wren (տեքստը՝ Պոլ Օսթերի)
* 2003՝ El cuento de Navidad de Auggie Wren (տեքստը՝ Պոլ Օսթերի)
* 2009՝ Pantuflas de Perrito (տեքստը՝ Խորխե Լուհանի)
* 2010՝ La bella Griselda (տեքստ և նկարազարդումներ)

## Ճանաչում
Հանս Քրիստիան Անդերսենի անվան մրցանակի եզրափակիչ փուլի մասնակից (2006, 2007), Աստրիդ Լինդգրենի հիշատակի մրցանակի հավակնորդ և դափնեկիր (2008, 2013):

## Ծանոթագրություններ

## Արտաքին հղումներ
* Персональный сайт

Կատեգորիա:20-րդ դարի գրողներ
Կատեգորիա:20-րդ դարի նկարիչներ
Կատեգորիա:21-րդ դարի գրողներ
Կատեգորիա:21-րդ դարի երգչուհիներ
Կատեգորիա:21-րդ դարի նկարիչներ
Կատեգորիա:Արգենտինացի գրողներ
Կատեգորիա:Արգենտինացի երգիչներ
Կատեգորիա:Արգենտինացի նկարիչներ
Կատեգորիա:Բուենոս Այրեսի համալսարանի շրջանավարտներ
Կատեգորիա:Գեղանկարիչներ
Կատեգորիա:Մանկագիրներ
Կատեգորիա:Արգենտինացի կին գրողներ
Կատեգորիա:Արգենտինացի արվեստագետներ
Կատեգորիա:Ստեղծագործական կեղծանուններ
Ինդիա դե Բեֆորթ

**Ինդիա դե Բեֆորթ** (, ), անգլիացի դերասանուհի։

## Կյանք և կարիերա
Դե Բեֆորթը ծնվել է պարուհի Կարեն դե Բեֆորթի և Նիկ Լլոյդի ընտանիքում։ Նա մեծացել է Սուրեի կոմսությունում և ավարտել է Էշերի քոլեջը։ Տասնհինգ տարեկանում սկսել է ելույթ ունենալ մանկական «Բեյզիլ Բրաշի շոու» սիթքոմում, իսկ 2007 թվականին նկարահանվել է ռեժիսոր Դեյվիդ Շվիմմերի «Վազի՛ր, չաղլիկ, վազի՛ր» կինոֆիլմում։ Հաջորդ տարի տեղափոխվել է ԱՄՆ, որտեղ հեռուստատեսությունում կարիերան շարունակել է The CW-ի «Մի ծառի բլուր» սերիալում երկրորդական դերով։

2012 թվականին դե Բեֆորթը չարագործի մշտական դեր է ունեցել ABC Family-ի «Ջեյնի ոճում» կարճատև սերիալում։ Դրանից հետո նկարահանվել է «Ինչպես հանդիպեցի ձեր մայրիկին», «Անհրաժեշտ դաժանություն», «Չիկագոյի ոստիկանություն» և «Կասլ» հեռուստասերիալներում։ 2015 թվականին ստացել է մշտական դեր ABC-ի «Արյուն և նավթ» փրայմ թայմ սերիալում։

## Անձնական կյանք
2015 թվականի օգոստոսի 29-ին դե Բեֆորթն ամուսնացել է դերասան Թոդ Գրինելի հետ։ Նրանց որդին՝ Կրոսբի Ջեյմս Բեֆորթ-Գրինելը, ծնվել է 2018 թվականի մայիսի 18-ին։

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Ամերիկացիներ անգլիական սերմամբ
Նովակ Ծերունի

250px|մինի|Նովակ Ծերունու հուշարձանը Կլուժ-Նապոկայում
**Նովակ Ծերունի** (սերբերեն՝ **Starina Novak**, ռումիներեն՝  **Baba Novac**, կյուրեղագիր սերբերեն՝ *Старина Новак*, ), օսմանյան տիրապետության դեմ ազատագրական կռիվներ մղած հայդուկ, Սերբիայի և Ռումինիայի ժողովուրդների դյուցազուն, ժողովրդական էպիկական չափածո և արձակ ստեղծագործությունների հերոս

## Կենսագրություն
Վարկածներից մեկի համաձայն՝ Նովակ Ծերունին սերում էր ռումինական *Տոմակ* տոհմից, ըստ մեկ այլ վարկածի՝ բուլղարական միջնադարյան Շիշմանովիչների արքայատոհմից։ Ռումին իշխան Միխալ Խիզախի զորքի կազմում նա իր ջոկատով կռիվներ է մղել թուք զավթիչների դեմ Բուլղարիայի, Սերբիայի, Տրանսիլվանիայի, Վալախիայի, Բոսնիայի և հարակից շրջանների ազատագրման համար, արժանացել գեներալի կոչման։

Նրա հետ կողք կողքի՝ թուրքերի դեմ մարտնչել են եղբայրն ու որդին։ Դժբախտաբար, ծեր զորականը, որ արդեն 71 տարեկան էր, ընկել է Միխալ Խիզախի դեմ դուրս եկած հունգար կաթոլիկ իշխանների լարած թակարդը, և վերջիններս նրան դաժանաբար տանջամահ են արել 1601 թվականի փետրվարի 5-ին, Կոլոշվար քաղաքում (ներկայումս՝ Ռումինիայի Կլուժ-Նապոկա քաղաքը)։

## Հիշատակ
* Կլուժ-Նապոկայում կանգնեցվել է Նովակ Ծերունու հուշարձանը։
* Ռումինիայում Տրանսիլվանիա երկրամասի գյուղերից մեկը կոչվել է նրա անունով։
* Նրա պատվին փողոցներ եեն անվանակոչվել Բուխարեստում, Կլուժում, Բելգրադում։
* Բուխարեստում Նովակ Ծերունու անունով է կոչվել նաև զբոսայգիներից մեկը։
* Ռումինական *Transsylvania Phoenix* երաժշտախումբը ձայնագրել է նրան նվիրված երաժշտական ալբոմ։
* Նրան են նվիրված «*Նովակ Ծերունին և անվախ Ռադիվոյը*», «*Նովակ Ծերունին և իշխան Բոգոսլովը*» էպիկական պոեմները։

## Գրականություն
* Legendarul erou Baba Novac, comemorat la Cluj-Napoca 

## Ծանոթագրություններ

## Արտաքին հղումներ
* Hajduk Starina Novak

Կատեգորիա:Հայդուկներ
Կատեգորիա:Մահապատժի ենթարկված անձինք
Մեհմեթ Էքիջի

**Մեհմեթ Էքիջի** (թուրք. և գերմ.՝ Mehmet Ekici, ), թուրք և գերմանացի ֆուտբոլիստ, կիսապաշտպան։ «Ֆեներբահչե» ակումբի  և Թուրքիայի հավաքական-ի խաղացող։

## Ակումբային կարիերա
Էկիջին Բավարիա-ում նորամուտը նշեց Գերմանիայի 2008 թվականի ոչ պաշտոնական սուպերգավաթում։ Էկիջին հայտավորվել է 2008-2009 և 2009-2010 թվականների չեմպիոնների լիգա-ում մյունխենացիների համար։

2010 թվականի հուլիսին Էկիջիին վարձակալությամբ էր հանձնվել «Нюрнбергу»-ը, որտեղ նա նորամուտը նշեց  Бундеслиге-ում։

2011 թվականի մայիսի 18-ին Էկիջին 5 մլն եվրոյով տեղափոխվեց Բրեմեն-ի «Вердер» ակումբը։

2017 թվականի հուլիսի 28-ին «Фенербахче»-ի հետ կնքում է 3 տարվա պայմանագիր։

## Կարիերան հավաքականում
Էկիջին ծնվել է Մյունխեն-ում և խաղացել Գերմանիայի տարբեր պատանեկական և երիտասարդական հավաքականներում, բայց որոշում է կայացրել խաղալ Թուրքիայի հավաքական-ում։

Առաջին անգամ նա Գուս Հիդինկ-ի կողմից հրավիրվում է հոլանդիայի հավաքական-ի դեմ խաղի։ 2011 թվականի մարտի 29-ին Էկիջին ազգային հավաքականում նշել է նորամուտը Ավստրիա-ի դեմ պաշտոնական խաղում։

## Ծանոթագրություններ

## Արտաքին հղումներ
* 
* Профиль на ''Fussballdaten.de''
* Профиль на ''Weltfussball.de''
* Профиль на сайте «Нюрнберга»
* Профиль на сайте «Вердера»



Կատեգորիա:1990 ծնունդներ
Կատեգորիա:Անձինք այբբենական կարգով
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Մարտի 25 ծնունդներ
Կատեգորիա:Մյունխեն քաղաքում ծնվածներ
Կատեգորիա:Նյուրնբերգի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Կատեգորիա:Ֆեներբահչեի ֆուտբոլիստներ
Կատեգորիա:Ֆուտբոլիստներ այբբենական կարգով